**MEL BOND 1**

**SID**: Mai vendégem látja a démonokat embereken, és amikor imádkozik, a démonok eltávoznak, és az emberek elnyerik fizikai gyógyulásukat.

**SID**: Hello. Sid Roth vagyok. Isten hozott világomban, ahol a természetfölötti természetes! Vendégem, Mel Bond rendelkezik a szellemek megkülönböztetésének ajándékával. Látja a gonosz szellemeket az embereken, parancsol azoknak, hogy távozzanak, és az emberek meggyógyulnak. Nagyon szeretem ezt az ajándékot! Mikor kezdődött ez az életedben?

***MEL****: 1973 Október elején kezdődött, amikor egy látomásban Jézus szólt hozzám és azt mondta: „Mel, el akarlak vinni egy helyre, hogy mutassak neked valamit.” Egy hatalmas barlangba vitt, ami úgy nézett ki, mintha legalább fél mérföld széles lenne, a hosszát pedig már nem is láttam, végtelennek tűnt. Tele volt szörnyen förtelmes, csúnya démonokkal, melyek rettenetes hangokat adtak ki magukból. Isten segítsége nélkül természetes értelemben mindenkit elpusztítottak volna. Már a rémülettől meghalnának emberek, ha látnák, vagy hallanák így őket.*

**SID**: Beszéltem már olyanokkal, akiknek voltak ilyen megtapasztalásaik és ők is ugyanezt mondták, hogy Isten nélkül ez lenne. Teljesen megértem ezt.

***MEL****: Ez így van. Majd odajött hozzám egyike ezeknek a démonoknak, aki két méternél is magasabb volt, kb. 20-25 cm hosszú ujjai és hosszú körmei voltak, kb. 8-10 centis görbe körmök, amikkel megpróbált széthasítani, szétszaggatni, mely egy pár milliméterre volt csupán az arcomtól. Nagyon rémisztő volt. Ekkor fölnéztem Jézusra, aki végig ott volt a jobb oldalamon, fogta a kezem és megszorította, erre újra fölnéztem Rá. Egy kicsit magasabb volt nálam. Azt mondta: „Mel, az életed hátralévő részében át fogsz menni ehhez hasonló folyosókon! De soha ne feledd, hogy mindeközben végig veled leszek, és soha nem hagylak el! Soha nem hagylak magadra! Mindig van erőd és hatalmad az Én nevemben!” Attól fogva hihetetlen mennyiségű átéléseim kezdődtek.*

**SID**: Ami számomra a legizgalmasabb abban, hogy volt az Úrral ez az átélésed, az, hogy minden szellemi érzékszerved azonnal aktiválásra került. Amikor tanítasz erről, mi történik azokkal, akik hallják a tanításodat?

***MEL****: Amikor konferenciákat tartottunk, melyet világszerte szoktunk, tanítunk a szellemi ajándékokról. A vezetők felé szolgáltunk egyszer, amikor megnyílt a szellemek megítélésének ajándéka az emberek számára. Olyan extrém módon konzervatív hívők felé szolgáltunk, akik ezelőtt ilyet soha nem tapasztaltak, és 80%-uk az újjászületett, Szent Szellemmel betöltekezett, nyelveken szóló emberek közül azonnal elkezdtek belelátni a szellemi világba.*

**SID**: Ha már a szellemek meglátásáról beszélünk, a 70-es évek vége felé két démon sétált be a hálószobádba. Elmesélnéd ezt nekünk?

***MEL****: Igen. A 70-es évek végén arra ébredtem egyik este, hogy hallottam, amint valaki járkál a lakásban. Bementek a nappaliba, majd egyenesen a hálószobámba. Azonnal felugrottam és elkezdtem hadonászni irányukban, próbáltam behúzni egyet nekik, hogy megvédjem családom a behatolóktól, de a kezem csak úgy átsuhant rajtuk és ők meg nevettek. Rögtön rájöttem, hogy ezek szellemi lények, holott teljesen élő, emberi - fizikai testformában jelentek meg. Majd a pisztolylövésnél is gyorsabban szólt hozzám az Úr és azt mondta: „Mel, az a személy, akiért imádkoztál ezekkel a démonokkal küzd, ami a paráznaság és alkohol szellemei.” Mivel már nagyon régóta imádkoztam azért az emberért, akiről az Úr beszélt, megpróbáltam Igéket is megosztani vele, de nem javult az állapota. Majd azt mondta az Úr: „Ez a gyökere a problémának. A jobbod felőli a paráznaság, házasságtörés démona, a bal oldali meg az alkoholizmus démona. A probléma gyökerével bánj el, ne az emberrel!” Ahogy megtettem, ez meg is tört afölött az ember fölött azon nyomban!*

**SID**: Olyan csodálatos ez az ajándék! Mesélj nekünk arról a nőről, akinek láttál egy démont a torkán.

***MEL****: Oké. Ez Taylorban, Texasban történt. Az ottani „Assembly of God” gyülekezet meghívott pásztora voltam, ami a 707 Lizzie úton van és vagy az első, vagy a második istentiszteleten történt aznap. Szóval, nem ismertem ott senkit. Feleségemmel akkor vettük át ennek a gyülekezetnek a pásztorolását, tehát még akkor nem ismertük az embereket. Prédikációm közben, ahogy megláttam ezt a 85 éves hölgyet, láttam, ahogy a bal vállán, ezen a területen ott ült egy démon, és bár tudnék még róla mit mondani, most csak annyit, hogy rendesen voltak kezei és lábai. Kinyújtott karjával kapaszkodott ennek a hölgynek a nyakán így. Szóval megálltam a prédikációval és azt mondtam neki: „Ezzel a helyzettel most azonnal el fogok bánni!” Megparancsoltam ennek a démoni erőnek, hogy távozzon el arról a testrészről most azonnal. Ahogy parancsoltam annak a gonosz szellemnek, hogy menjen el, néztem, hogy közben mit csinál. Majd láttam, ahogy szinte lepottyant onnan és kúszva menekült kifelé az ajtón át, balra, ki az útra. Mire már a hátsó ajtóhoz ért, ez a hölgy hirtelen megszólalt és hangosan elkezdte kiáltani: „Dicsőség az Úrnak! Halleluja!” valami ilyesmit. Erre az egész gyülekezet annyira izgatottá vált, hogy nem is értettem. Azt gondoltam: „hát, ez nem nagy dolog…” Miért ennyire lelkesek az emberek? Majd ahogy sikerült kicsit lenyugtatni a hölgyet, elmesélte, hogy hat hónappal azelőtt volt egy agyvérzése és azóta nem jött ki hang a torkán és erre a testrészére volt hatással ez a szélütés. És ez mind egyik percről a másikra eltűnt!*

**SID:** Szóval te rendszerint látod a démonokat, parancsolsz nekik, hogy tűnjenek el és azt látod, ahogy elmennek?

***MEL****: Így van, abszolút.*

**SID**: A tegnap esti vacsoránál azt is elmondtad nekem, hogy amikor szolgálsz emberek felé egy közösségben és csak ránézel a tömegre és látod, amit Isten megmutat neked az emberekről.

***MEL****: Így van. Minden alkalommal, amikor prédikálok a hallgatóság között szoktam sétálni és szellemben szemlélem a problémákat. Tulajdonképpen keresem a démonokat, mert teljes meggyőződésem, hogy Jézus tanítása és Isten Beszéde szerint, minden probléma gyökere egy démon. Jézus azt mondta: „Aki nincs velem, az ellenem van.” Szóval nincs három különböző választásunk. Vagy Istennel vagyunk, vagy az ördöggel. Ha tehát van egy probléma, akkor van egy démon is. A problémát pedig csak akkor lehet megoldani, ha eljutunk a gyökeréhez.*

**SID**: Oké. De gondolom, ez nem csak a gyülekezetedben van. Mi a helyzet akkor, amikor elmész a fodrászhoz, vagy a boltba vásárolni…?

***MEL****: Ugyanaz!*

**SID**: És te pedig látod ezt. Teszel is valamit ezzel?

***MEL****: Hát hogyne! Persze! Néhány hónapja voltam valahol, ahol volt egy elintézni valóm, és hirtelen, ahogy fölnéztem, láttam egy démont ahogy ott csücsül egy hölgy fején. Odasétáltam hozzá és azt mondtam: „Elnézést, látom, hogy fejfájással van problémája. Imádkozhatnék önért?” Mivel ez egy nyilvános hely volt, a hölgy teljesen zavarba jött, majd ledöbbent, hiszen mindenütt körülöttünk emberek voltak. Én úgy gondoltam: a legjobb hely, ahol Istennek dicsőséget szerezhetünk! Vannak olyan emberek, akik nem járnak gyülekezetbe, szóval nekünk kell elvinnünk a gyülekezetet hozzájuk!*

**SID**: Csak kíváncsiságból had kérdezzem, tudod azt is, hogy mi történt miután a démon elment?

***MEL****: Abszolút. Teljesen elment, a hölgy pedig elkezdett mosolyogni, majd könnyek borították el arcát. Ez a St. Charles Boonslick Orvosi Klinikán történt, Missouriban. Épp az éves felülvizsgálatom történt. Szóval, ahogy ott sírt a hölgy, egyfolytában mondogatta: „Eltűnt!” Majd azt is mondta: „Kínzó migrénes fejfájás gyötört már három éve. Semmi nem használt, semmivel nem tudtam megszabadulni a fájdalomtól, most viszont teljesen eltűnt!”*

**SID**: Had mondjam el, számomra ez egyáltalán nem rémisztő! Inkább az a rémisztő, hogy ezek az ocsmány alakok ott vannak, és nem vagyunk képesek meglátni őket. Azonban, ha egyszer fölfedezed milyen hatalmad van arra, hogy parancsolj ezeknek, a világon a legcsodálatosabb ajándék részesévé válsz! Amikor a szünet után visszajövünk, és megérted majd Mel tanítását a szellemek megítélésének ajándékáról, meglátod majd mennyire nagy hatással lesz ez életed minden területére!

**SID**: Hello. Sid Roth vagyok Mel Bond-al. Mel, az egyik olyan dolog, amit mondtál nekem, hogy démonok meg tudnak akadályozni hívőket abban, hogy mindazzá váljanak, amire Isten elhívta őket. Magyarázd ezt el röviden.

***MEL****: Ez így van! Ó, igazából erről vagy két órán át is tudnék beszélni, de arra sajnos most nincs időnk. Alapjában véve, az Úr azt mutatta nekem, hogy amíg valaki nem jut el odáig, hogy 100%-osan meg akar szabadulni a problémától, addig ő maga ad jogot annak a démonnak, hogy uralkodjon az életén. Szóval, emberek, halljátok meg most a hangom! Soha nem fogsz azzá válni amivé Isten akar tenni addig, amíg a problémából, vagy rosszból csupán egyetlen százalékot is megtűrsz. TELJES SZÍVEDBŐL AKARNOD KELL A MEGOLDÁST! Isten Beszéde azt mondja: „Ha teljes szíveddel keresel, meg is találsz engem!” Ha csupán egyetlen százalékban is van benned olyan, hogy nem bánod, neked mindegy… azt a démonok jól tudják, érzékelik, és addig nem mennek el! Az első lépés tehát, hogy teljes szíveddel Istennek kell élned, és ha teljes szívvel akarod, amit Isten neked szánt, akkor megkaphatod mindazt, amit Isten akar az életedben!*

**SID**: Tudod, amit mondasz, az teljesen igaz! Egyik ismerősöm mesélte például, hogy nézte az Oprah show-t és látott benne egy olyan nőt, aki egy híres country-énekes volt. Azt nyilatkozta, hogy gyermekként leszbikus gondolatok gyötörték, imádkozott Istenhez, aki nem vette el ezeket a gondolatokat tőle, szóval úgy gondolta, hogy Isten őt biztos leszbikusnak teremtette. Azt mondta: én szeretem Istent, de Ő engem ilyennek teremtett. Szerinted is ez egy démon és mivel ez a nő, ha akárcsak egy vagy két százalékban is nem akart megválni ettől a dologtól, ő maga okozta a démon ottmaradását?

***MEL:*** *Abszolút így van! Az egyik dolog, amit nem vesznek észre az emberek az, hogy az ördöggel háborúban állunk. A 2 Korinthus 10:3-4-ben azt mondja a Biblia: „Habár ebben a testben élünk, mégsem testi fegyverekkel harcolunk, mert a mi fegyvereink szellemiek, amelyek Isten ereje által hatásosak erősségek lerontására!” Majd tovább folytatva, a Szentírás azt is föltárja, hogyan válhat valaki démonizálttá. A démonok mindig GONDOLATOK által jönnek be! A gondolatok átalakulnak képekké, tehát elkezdünk azon fantáziálni, elképzelni – ezzel pedig ajtót nyitunk démonok előtt. Úgy is nevezem ezt, hogy „gondolat-ajtónyitó démonok.” Akkor tudják kinyitni az ajtót, ha elkezdjük fontolgatni a tőlük jövő gondolatokat és először betörnek az életünkbe, majd megkötöznek, tehát átveszik az irányítást.*

**SID**: Mel, meséld el azt, amikor mellkasi fájdalmaid voltak.

***MEL****: Oké. Ez még egész régen volt, 1973-ban. Emlékszel még amikor Jézus levitt azon a folyosón és láttam azt a csúnya nagy démont aki próbálta kikaparni a szemem. Ezt megelőzően már voltak mellkasi fájdalmaim. Igazából 1972 október 22-én kezdődtek. Szörnyű nagy mellkasi fájdalmaim voltak, olyannyira, hogy azt hittem, meg fogok halni. Évekig harcoltam azok ellen a mellkasi fájdalmak ellen. Majd kb. 1990 környékén volt, hogy az éjszaka kellős közepén arra ébredtem, hogy szörnyen fájt a mellkasom, majd megláttam ugyanazt a démont, akit ott abban a barlang-folyosóban láttam és a jobb mutató ujját belenyomta a szívem környékére. Annyira fájt, hogy ténylegesen azt hittem, meg fogok halni. Tudtam és tudtam, hogy bármelyik pillanatban meghalhatok. De ahogy fölébredtem a fájdalom miatt és megláttam, ahogy ez a démon ott áll fölöttem és eközben a mutató ujját a szívembe nyomja, ezúttal is gyorsabban a pisztolylövésnél szólt hozzám a Szent Szellem és azt mondta: „Nem a szíveddel van gond, hanem ezzel a démonnal! Szabadulj meg a démontól és megszabadulsz a problémától!” Így aztán megdorgáltam őt a Jézus nevében és azt mondtam: „El kell menned!” Abban a pillanatban, nagyon lassan elkezdte kihúzni mellkasomból az ujját, és ahogy ez történt, úgy kezdett szűnni a fájdalom. Amikor már teljesen kihúzta belőlem az ujját és ott állt előttem, a szemem előtt elkezdett eltűnni. Kb. 20 percig, vagy fél óráig tartott, míg a fájdalom is megszűnt teljesen. Azóta többször is próbált visszajönni, méghozzá úgy, hogy csak egy icipicit éreztem a mellkasi fájdalmat, de mivel most már tudtam, hogy a démon próbálkozik visszajönni, és ha engedek neki meg is teszi. Szóval rögtön azt mondtam: „Nem, nem, nem, ide nem jössz vissza! A Jézus nevében hatalmam van fölötted!” Majd el is ment. Most már nem is emlékszem hány éve nem volt egyáltalán semmilyen mellkasi fájdalomnak még nyoma sem nálam.*

**SID**: A saját életedben az orvosok azt mondták neked és feleségednek, hogy csupán egy a 100,000-hez az esélyetek, hogy valaha is normális gyermeknek adjatok életet.

***MEL****: Így van.*

**SID**: Tudod mit? Ahogy visszajöttünk a szünetről, majd megkérlek, hogy beszélj nekünk erről. (Mindjárt visszajövünk)

**SID**: Hello. Sid Roth vagyok Mel Bond-al. Mel, az orvosok azt mondták neked és feleségednek, hogy mindössze egy a 100,000-hez az esélyetek, hogy valaha is legyen olyan gyermeketek, mely normális lesz. Három vetélés, három halva születés és egy deformáltan világra jött kisbaba volt a próbálkozások eredménye. Az orvos is megpróbált erről lebeszélni, mégis miért próbálkoztatok akkor továbbra is?

***MEL****: Mert hiszünk Isten Beszédében és hitben megálltunk az Igén. Majd egyik éjszaka arra ébredtem, hogy láttam egy démont. A feleségem teste fölött volt, az alsó fertályon. Annyira gyorsan amennyire csak lehetséges, átláttam az örökkévalóságon, amint kelet felől, a felhők közül előre siet egy angyal. Olyan gyors volt, mint a szél suhanása kelet felől és lejött és szó szerint birkózott a démonnal, majd mindketten eltűntek a délnyugati felhők között. Ekkor St. Charlesban éltünk, Missouriban. Majd ugyanez az angyal visszatért, letérdelt a feleségem mellé és rátette a kezét a feleségem alsóbb testrészeire. Azóta már van három tökéletes és gyönyörű gyermekünk!*

**SID**: Hogy imádkoztál ekkor?

***MEL****: Teljes szívemből, ahogy csak bírtam! De leginkább azt csináltuk, hogy megálltunk hitben Isten Igéjén. Azt mondtuk: Isten Igéje akkor is igaz, bármit is mutatnak a körülmények, mi hinni fogunk az Igében!*

**SID**: Gyermekeidet is arra nevelted, hogy ők is rendelkezzenek a szellemek megítélésével és a szellemek megkülönböztetési ajándékában mozogjanak?

***MEL****: Abszolút.*

**SID**: És értették mi a szabadulás? Meséld el nekünk!

***MEL****: Abban a pillanatban, hogy a gyermekeim már értették azt amit mondanak nekik és beszélni is tudtak, elmondtam nekik, hogy a megfázás, a nátha, a köhögés, láz és az ilyesmi olyan tipikus dolgok, melyeket gyerekek el szoktak kapni, de ne gondolják, hogy ez természetes, mert ez is egy gonosz démoni szellem! A feleségem foglalkozott minden mással, az én feladatom volt, hogy éjszaka bemenjek a gyerekekhez, ha felébredtek. Akárhányszor jött volna a betegség, bementem a szobájukba és imádkoztam, de az ő feladatuk volt megtörni. Nekik kellett elűzni. Tanítottam őket, hogy ha megpróbálna ez a szellem visszajönni és kezdik magukat rosszul érezni, akkor vegyenek fölötte hatalmat és mondják azt: „a Jézus nevében menj el, nem maradhatsz itt!” Hallhattad, hogy a szobájukban a kicsi lányok vékony hangjukon azt mondják: „a Jézus nevében!” Egyszer középső lányom, Chantelle, amikor három éves volt, ezt kiáltotta: „Ördög, ha még egyszer megpróbálsz visszajönni, úgy összenyomlak, mint egy bogarat!”*

**SID**: Gyermekek szája által dicsőíttetik meg az Úr! Van előttem egy orvosi jelentés egyik lányodról, aki teljesen megvakult. Meséld ezt el.

***MEL****: Oké. Ez a lányom teljesen megvakult és tudod a János 16:24 Jézus maga mondja, ha kérünk az Úr nevében bármit, megadja, hogy örömünk teljes legyen. Ez a szó, hogy „kérni” sokkal több jelentéssel bír, mint csupán csak kimondani valamit a szánkkal. Ez azt jelenti, hogy valamire sóvárogva vágyunk és ezért szinte követelve kérjük, mert tudjuk, hogy jogosan meg is kaphatjuk. Nem Istentől követelünk, hanem az ördögtől, hogy takarodjon az utunkból, hogy az örömünk teljes legyen! Mikor ezt megértettem, azt mondtam, hogyan lehetne teljes az örömöm, ha lányom, Caress vak. Ekkor beszereztem olyan olvasó táblákat, melyeket a szemészeten is használnak és elkezdtem imádkozni. Betekintést nyertem a szellemi világba és láttam, hogy a vakság szelleme próbálkozik, szóval parancsoltam, hogy tűnjön el. Abban a pillanatban megnyílt a látása és tökéletesen lát azóta is, amiről orvosi jelentésünk is van.*

**SID**: Ha már az orvosokról beszélünk, mondd el annak az orvosnak az esetét, aki ellátogatott egyik összejöveteletekre!

***MEL****: Rendben. Egy olyan emberről van szó, aki bár azt mondta, hogy keresztény, még sem hitt sem a gyógyulásokban, sem a csodákban. Észak Karolinában tartottunk alkalmat. Először prédikáltam, és persze senkit nem ismertem a hallgatóságból. Ekkor voltam ebben a gyülekezetben életemben először. Kb. 300-an lehettek. Ahogy megfordultam, láttam ezt az embert. Beleláttam a mellkasába, ahol démonokat láttam. Pontosan láttam még azt is, hogy a szívének milyen artériáin csüngnek ezek a démonok. Ahogy ránéztem, megkérdeztem van a –e a szívével problémája és pontosan leírtam a problémát, mint betegségi tünetet. Nem mondtam egy szóval sem, hogy ezek démonok, mert nem akartam megijeszteni, ugyanis ilyenkor emberek megijedhetnek. Szóval csak a problémát mondtam és pontosan azt is, hogy hol látom a problémát. Majd parancsoltam, hogy menjen el a Jézus nevében. Nagyon izgatott lett, azt mondta: „ezt éreztem, ezt éreztem!” Majd azt is mondta: „Most már tudom, hogy ezt Isten tette, mert sokkal jobban vagyok!” Azt mondta: „Te ezt nem tudtam, de én szívsebész vagyok és már meg volt az időpontom szívműtétre és pontosan ott akartak megműteni, ahol mondtad, hogy láttad a problémát!” Majd azt is mondta: „Elmondanád honnan szerezted ezt a képzést?” Erre én: „Jézus az egyetlen, akitől ilyen képzést kaptam! Ő megengedi, hogy betekintést nyerjek a szellemi világba, belelátok az emberek testébe és pontosan meglátom, hol van a probléma!” Majd elismerte: „Azért jöttem az alkalomra, hogy orvosilag bizonyítsam, hogy te csak egy csaló vagy… De most már meggyőződésből tudom, hogy Jézus Krisztus ténylegesen tegnap és ma és örökké ugyanaz és ma is ugyanúgy gyógyít és csodákat cselekszik valóságosan.”*

**SID**: Tudod Mel, csodálatos látni, ahogy a szellemek megkülönböztetésének –e természetfölötti ajándékában mozogsz. De amikor emberek hallanak téged a konferenciáidon, vagy olvassák a könyveidet, ők is elkezdenek ezekben az ajándékokban mozogni? Sok ilyet hallasz?

***MEL****: Így van, és ráadásul azonnal! Épp most voltam Japánban, ahol egy „Mester Konferenciát” tartottam fantasztikus szolgálókkal együtt, mint például Dr. Paul Yonggi Cho. Még ő és a barátai is azt mondták, hogy az egyik legjobb összejövetel volt, amin valaha is részt vettek, pedig csak egy kis 45 perces alkalom volt. A nyelvi nehézségek miatt nem tudom, hogy mindenki –e, de az biztos, hogy az ott lévők 95%-a azonnal megkapta ezt az ajándékot.*

**SID**: És azonnal meg tudták ítélni a szellemeket?

***MEL****: Azonnal bele láttak a szellemi világba és látták a szellemeket, ami annyira fontos, mivel az embereknek föl kell fedezniük minden problémáiknak a gyökerét!*

**SID:** Arról is tanítasz, hogy ami legyőzi az ördögöt, az a szeretet.

***MEL****: Abszolút.*

**SID**: A szeretet legyőzi az ördögöt. Magyarázd ezt el.

***MEL****: A természetes, vagy testi ember, ha belelátna a szellemi világba, teljesen megrémülne attól, amit látna, mivel nem ismerős számára ez a dimenzió és még nem gyakorlottak az érzékei. Épp ezért az ilyenek nem is hiszik el ezek létezését sem. Sátán ugyanígy egyszerűen nem ismeri a szeretetet. A szeretet pedig az a dimenzió, amiben Isten feltétel nélküli szeretete kerül közvetítésre, amiről az ördög nem tud semmit. Ez a Felséges Rejteke, a Mindenható Árnyéka! Tehát, amikor mi szeretetben cselekszünk, olyan dimenzióba kerülünk, amiben szó szerint gyötörjük az ellenséget, mert a szeretet a szellemi világban a legnagyobb erő! Mert mi is a szeretet? MAGA ISTEN! Ő feltétel nélküli szeretet! Szerintem épp ez az oka annak, hogy az ördög legfőbb támadási területe, hogy megakadályozza az embereket attól, hogy szeressék egymást. Ha elolvasod az 1 Korinthus 13-at, az is beszél a kilenc szellemi ajándékról. Az ördög tudja, ha az összes szellemi ajándék ellen támad, kilenc csatát is megnyer. Azonban ha nem járunk szeretetben, akkor ezzel az egyel legyőz kilencet, mert egyik ajándék sem működik szeretet nélkül! Szóval az ellenség jól tudja, hogy az egyetlen, amivel vissza tud bennünket tartani attól, hogy működjenek bennünk az ajándékok az, ha visszatart minket attól, hogy feltétel nélküli szeretetben éljünk! Valóságosan NEM TUD működni Isten egyetlen ajándéka sem bennünk!*

**SID**: Azért is van ennyi házassági probléma férj és feleség között, szülő és gyermeke között, mert ha meg tudja akadályozni az ellenség a szeretetet, akkor győz.

***MEL****: Pontosan, mert azzal minden mást is megállít.*

**SID**: Viszont, ha valaki mindenek ellenére is szeretetben jár, akkor nem tud vele mit csinálni.

***MEL****: Abszolút. Mivel amikor szeretetben járunk, akkor Isten belsejében maradunk meg. Pontosan ez az, amiről a Biblia azt mondja: „szellemben járunk.” Amikor szeretetben járunk, ez olyan, mintha Isten elrejtene bennünket egy láthatatlan fedezék alá. Ez a Mindenható Szentséges Helye! És mi is ez a hely? Emlékszel még gyerekkorodból amikor bújócskáztatok?*

**SID**: Igen.

***MEL****: A legjobb hely, ahová el tudsz bújni az ellenség elől úgy, hogy soha nem tud megtalálni, amikor Isten feltétel nélküli szeretetébe bújsz!*

**SID**: Időnk rövidsége miatt, utolsó gondolat?

***MEL****: Utolsó gondolatként a Márk Evangéliumot hoznám föl. A Biblia elmondja nekünk, hogy jött a gazdag ember Jézushoz, aki azt mondta, már csak egyetlen hiánya van, adja el mindenét… Az élete legnagyobb lehetősége tárult elé. Jézus azért mondta ezt neki, mert ez az egy dolog volt, ami visszatartotta őt attól, hogy bízzon Istenben. Félelem volt a szívében, ami egy szellem, és nem bízott Istenben, hogy az anyagiakról Ő majd gondoskodik róla. Amit mondani szeretnék az, hogy ma is ugyanez a helyzet. Én bevállalom, hogy kimondom, amit gondolok: szerintem 100%-ban egyetlen dolog okozza a problémáinkat, és ezek démonok. Ez az egyetlen, ami visszatartja az embereket attól, hogy az életük nagy fináléját megtapasztalják, amit Isten szánt nekik.*

**SID**: A gazdag ifjú példázatát még sohasem láttam ebből a megvilágításból. Tehát szerinted minden egyes fizikai betegség, kapcsolati probléma, stb. mögött gonosz szellemek állnak?

***MEL****: Én nem csupán így hiszem, hanem látom is őket, Sid! Látom őket! Az Úr megmutatta nekem, hogyan tudom akképpen gyakorolni ezt az ajándékot, hogy amikor akarom, beleláthatok a szellemi világba. És látom is! Azt kívánom, hogy mindenki más is lássa meg úgy, ahogy én, és épp erre tanítom az embereket, hogy ők is lássanak, mert minden benne van a Bibliában! Csak az Újszövetségben legalább 700 Igevers van a Bibliában, ami alátámasztja azt, amit mondtam. A 2 Peter 1:3-4 azt mondja, hogy MÁR mindent megkaptunk, amivel Isten tetszésére és dicsőségére élhetünk. Mit jelent Isten tetszésére élni? Hogy Isten szerintiekké válunk! Amikor megismerjük az igazságot, az szabaddá tesz bennünket!*

**SID**: És te? Ismered az igazságot? Az igazság az, hogy Jézus helyetted halt meg, a TE bűneidért! Minden szennyes dologért, amit valaha is tettél az életedben! Minden, amivel vétkes vagy, Jézus elmosta azt saját vérével, hogy megtisztítson abban a pillanatban, ha bocsánatot kérsz tőle bűneidért. És amikor megtisztított és kéred a Szeretet Királyát, Jézust, hogy költözzön a szívedbe, Ő megteszi! Ki nem vágyik szeretetre, igaz szeretetre? Ez pedig Istenben él és onnan árad rád! Tedd Jézust Uraddá! Tedd meg, most!